
Characteres corticum diagnostici. 


Cuin: cortices chinae sequenti ratione: col- 
lectores corticum cascarilleros dicti, corticem in loco 
trunci altiore cultro usque ad lignum incidunt et frustum 
deinde detrahunt; si post duo vel tria minuta corticis 
detracü pars interna et pars ligni denudata colorem ru- 
bescentem contrahit, cortex maturus aestimatur. 

Si hoc vero non accidit, detractio corticis, qui im- 
maturus censetur, suspenditur. Arbor decorticationi de- 
stinata, tunc caesa a plantis adhaerentibus et ramis ma- 
joribus liberatur, et deinde cortice, tempestate sicca, 
ne cortex corrumpatur, spoliatur. Qui nempe corticem 
colligit cascarillero, firmato sinistra manu trunco vel 
ramo, dextra cultro munita corticem usque ad lignum 
incidit, eum parum elevat, et deinde derepente frustum 
pro possibili longum detrahit. Frusta tali modo collec- 
ta sub tempestate sicca singulatim aéri libero exponun- 
tur, ut siccentur, quo fit, ut margines longitudinales 
sese approximent et frusta in canulas elongatos plus 
minusve perfectos convolvantur, qui saccis inclusi mer- 
catoribus venduntur et ab his in cystis plerumque vel 
seronis ad portus Europae transmittuntur. 

Ab initio paucae tantum corticis chinae species 
in commercio inque medicina occurrebant, vel saltem non 
tam stricte distinguebantur. Ast detectio tot specierum 
cinchonae aliorumque generum cinchonae affinium, ne- 
cessario effecit, ut etiam varietates corticum chinae non 
parum multiplicarentur, Ob hanc multiplicitatem corti- 
cum, qui sub nomine chinae venduntur, omnino neces- 
saria est distinctio chinae verae et chinae spuriae, quae 
etiam nova mercatoribus audit. Ista comprehendit corti- 

ces aspeciebus cinchonae oriundos et chininam vel cin- 
choninam continentes; china spuria vero, sive nova, 
cortices ab aliis generibus arborum, uti exostemma, 
cosmibuena, macrocnemum, portlandia etc. provenientes, 

Sed ipsius quoque chinae verae multae dantur spe- 
cies, quarum secundum Bergen praecipuae sunt: 
China loxa, china regia, china flava, china rubra, chi- 
nahuanuco , china huamalies et china de Jaen vulgo 
tenchina. Hic tantum de primis quatuor speciebus, ut 
quae medicis hucusque praesertim in usu sunt, ser- 
mo fiat. 

]. China loxa, cortex chinae fuscus officinarum, 
germanice: Kronchina, graue Chinarinde, a cinchona 
condaminea petitur, Occurrit in frustis convolutis et in- 
volutis longitudinis sex ad quindecim pollices, diametri 
intra duas lineas et pollicem, lineam dimidiam ad duas 
crassis, raro hinc inde epidermide spoliatis. Superficies 
externa scabra, fissuris copiosis transversis annulorum 
ad instar notata , colorem exhibet schistaceum , maculis 
hinc inde cinereis vel et pallidioribus et flavescentibus 
a lichenibus adhaerentibus. Superficies interna laevis 
coloris est cinnamomei, hinc inde obscurioris et quan- 
doque rubescentis. Fracturam offert laevam, quae solis 
radiis obversa inter corticem externum et olburnum punc- 
ta ostendit splendida resinosa. Odore gaudet forti mu- 
cido, subaromatico, sapore amaro, adstringente , sub- 
acido. Pulverem largitur coloris debilis cinnamomei. 
Infusum hujus corticis aquosum frigide paratum parum 
flavescit, odoris et saporis chinae jam particeps. De- 
coctum aquosum , quamdiu calet,coloris ex fusco rubi- 
cundi est, non turbidum ; refrigeratum turbatur, colo- 
rem offert flavo-albicantem , floccosque albidos ad fun- 
dum vasis demittit. Infusum gallarum praecipitatum ro- 
seogriseum , sales ferri oxydulati viridicans , tartras li- 
xivae stibiatus impure album in eo producunt. 

2. China regia, cortex chinae regius officinarum, 


, 
germanice: Kónigsrinde a pluribus a cinchona lancifolia 
derivatur, quod vero Bergen in dubium vocavit et 
speciem incognitam esse contendit. Occurrit in frustis 
convolutis, subconvolutis et planis, tres ad octodecim 
pollices longis, dimidiam ad sex lineas erassis, diame- 
iri a duabus lineis ad duos pollices. Non raro hinc in- 
de deficit epidermis et in frustis planis etiam cortex 
externus. Superficies externa sulcis et rugis longitu- 
dinalibus et fissuris transversis insignita, scabra, li- 
chenibus obsita, colorem, ubi epidermis adest, lacteo - coe- 
rulescentem , ubi haec deficit, fuliginosum, subhepati- 
cum, à lichenibus hinc inde flavescentem et cinereum 
ostendit. Superficies interna laevis est, fibris longitu- 
dinalibus non elevatis distincta , coloris obscure cinna- 
momei, quandoque ferruginei et rubescentis. Fractu- 
ra transversa adpartem internam inaequalis, fibrosa, 
ceterum laevis. Odore distinquitur debili mucido, sa- 
pore subacidulo , intense amaro, subaromatico, ad- 
stringente. Infusum aquosum frigidum limpidum est pal- 
lide ex rubro flavescens, chinam redolens sapiensque. 
Decoctum calidum flavorubescens, dum refrigeratur, 
turbatur et colorem pallidiorem contrahit. Ad reagentia 
simili modo se habet ac china fusca. 

3. China flava, eortex chinae flavus officinarum , 
amarilla eascarilla, germanice: gelbe Chinarinde. - 

Haec chinae species cum priore à nonnullis sub 
uno eodemque nomine, chinae flavae s. regiae nimirum 
consideratur; ast habitus externus corticis et analysis 
chemica satis demonstrant, unam ab altera specie mul- 
ium differre. 

Chinae flavae duae habentur varietates in commer- 
cio, quarum una dura, altera fibrosa dicitur. Utramque 
a cinchona cordifolia derivare, maxime probabile est, 
quamvis Bergen chinam flavam duram cinchonae cordi- 
foliae, fibrosam vero cinchonae cuidam nondum defini- 
tae adsceribat. Nam maxima est inter hos cortices si- 

militudo externa, et analysis chemica eadem producta 
ex utraque obtinuit; verisimile igitur est, chinam fla- 
vam, duram, ab arboribus junioribus ; et fibrosam abillis 
provectioris aetatis desumi, 

China flava dura occurrit in frustis convolutis et 
planis, quatuor ad decem pollices longis, dimidiam ad 
duas lineas crassis, quorum diameter tres ad octo li- 
neas attingit. Superficies externa, in qua epidermis hinc 
inde desideratur et corticis externi pars, fissuris lon- 
gitudinalibus et transversis provisa, lichenibus raris ci- 
nereis fuscisque obducitur, atque colorem exhibet fla- 
vo albicantem et cinereum ; ubi epidermis deficit, ob- 
scure cinnàmomeum et ochraceum. Superficies inter- 
na suleata et fibrosa, pallide et impure cinnamomea 
apparet, saepius quoque ochracea et pallide flava. Frac- 
tura fibrosa est, odor debilis, sapor amarus, parum ad- 
stringens, pulvis flavocinnamomeus. 

China flava fibrosa nonnisi majore frustorum mole, 
quae rarius convoluta occurrunt, colore flavo magis prae- 
dominante , et fractura magis fibrosa a china flava dura 
distinguitur, 

Utriusque infusum aquosum pallide ex rubro fla- 
vescit, decoctum colorem rubescentem offert, sub refri- 
geratione parum lactescit et sedimentum deponit quo- 
ad colorem kermeti minerali quodammodo analogum, 
inagis dilutum, Decoctum a tartaro emetico et e gelatina 
animali non turbatur; ferrum muriaticum sedimentum 
viridicans causat; infusum gallarum decoctionem tur- 
bidam reddit. 

4. China rubra, cortex chinae ruber officinarum, 
germanice: rothe Chinarinde, a cinchona oblongifolia de- 
rivatur. Suadente Bergen duae occurrunt in commercio 
varietates chinae rubrae, quarum praestantior et fre- 
quentius obvia ab incognita quadam cinchonae specie: 
altera vero inferior a cinchona oblongifolia colligitur. 

Üccurrit in frustis convolutis et planis, ista lon- 

gitudinis duorum pollicum ad duodecim , ad duas lineas 
crassa, diametri duarum linearum ad pollicem ; haec 
duos pedes nonnunquam longa, ab una quarta parte 
pollicis ad tres crassa, latitudinis unius ad quinque pol- 
lices inveniuntur. Superficies externa hinc inde ab epi- 
dermide, rarius a cortice externo denudata, rugis lon- 
gitudinalibus undulatis confluentibus notatur, verrucis- 
que oblongis. Color est griseo- brunescens in rubrum 
vergens ; lichenes rariores inveniuntur cinerei et flaves- 
centes. Superficies interna inaequalis fibrosa observa- 
tur , coloris ferruginei rubicundi. Fractura laevis est, ad 
superficiem internam fibrosa, coloris rubrobrunei. Odo- 
re debiliore instructus hic cortex, sapore gaudet inten- 
se amaró adstringente. In pulverem teritur bruneo - ru- 
bescentem. Color infusi aquosi saturate flavescens obser- 
vatur. Decoctum coloris bruneo - rubicundi cinnamomei, 
dum refrigeratur, pallidior fit et sedimentum deponit 
flavo-rubrum. Tartaro emetico oritur in eo sedimentum 
pallide-flavum, a ferro muriatico viridescens, a tinctu- 
ra gallarum flavescens, a gelatina animali nullum. 

Monendum tamen est, reagentibus, quae ad ten- 
tandam indolem corticis peruviani hucusque adhibita sunt, 
parum valoris tribuendum esse, ut quae potissimum in 
materias agunt, aliis quoque corticibus proprias. Quum 
vero virtus corticis chinae specifica praecipue materiae 
peculiari, chinae et cinchoninae , de qua plura mox di- 
centur , tribuatur, reagens ad dijudicandam corticis effi- 
caciam idoneum esset infusum gallarum , cujus acidum 
gallicum cum cincehonina vel chinina in salem congre- 
ditur insolubilem, qui praecipitatur. Hinc quo copiosius 
ab infuso gallarum oritur praecipitatum, eo plus cor- 
tex , qui tentatur, coutinet de chinina vel cinchonina, 
eo efficacior hinc aestimandus. 

Analysis chemica. 


Anno 1820. Pelletier et Caventou diligentem 
et completam chinae fuscae, regiae et rubrae analysim 
instituere, cujus resultata hie adducantur. 

Invenerunt nimirum in cortice fusco: 


&I 


ninum ), 


«e oo c0 


cinchoninam acido chinico nuptam, 
materiam sebaceam viridem, 

materiam colorantem rubram insolubilem, 
materiam rubram solubilem (principium tan- 


materiam colorantem flavam, 
calcem chinicam , 

Gummi, 

Amylum , 

materiam ligneam. 


In cortice regio: 


Qo «j OQ» Qu im C» d 


chininam chinicam, 

materiam sebaceam viridem, 

materiam rubram insolubilem , 
materiam rubram solubilem (tanninum ), 
materiam eolorantem flavam , 

caleem chinicam , 

amylum, 

. materiam ligneam. 


In Cdiliho rubro : 


. 


c oOouodgus IM 


cinchoninam chinicam , 
chininam chinicam, 

materiam sebaceam viridem, 
materiam rubram insolubilem , 
materiam rubram solubilem, 
materiam colorantem flavam, 
calcem chinicam, 

Amylum, | 

principium lignosum. 

Cortex chinae fuscus continet duas millesimas 
partes cinchoninae purae et regius octo millesimas chi- 
ninae purae et ruber octo millesimas cinchoniuae et 
septemdecim chininae, 

Cortex ruber maximam quantitatem principii rubri 
insolubilis tenet, minorem regius, minimam fuscus. Prin- 
cipium tanninum in singulo cortice qualitate quidquam 
differt, et in cortice regio minore quantitate adest ac in 
reliquis. Reliquae partes constituentes non differunt. 

P faffin cortice chinae fusco cinchoninam et chini- 
nam invenit, et quidem plus chininae ac cinchoninae. 

Quum vero chemici complures existentiam chini- 
nae in cortice fusco negant , haec differentia nonnisi ex 
cortice diverso explicari potest. 

Cortex chinae flavus praeter chinatem chininae, 
ciuchoninae et calcis, iisdem constat principiis ac cor- 
tices reliqui; principium tanninum vero minore propor- 
tione invenitur. P faff ex centum libris hujus corticis ex- 
traxit 7,083 Cinchoninae purae et 6,250 chininae sul- 
furicae. 

Materia sebacea coloris viridis est vel aurantia- 
ci, sapore nullo peculari praedita; solvitur in alcohole 
fervido, ex quo post refrigerationem iterum secedit; fa- 
cillime solvitur in aethere sulfurico, cum alcalibus cau- 
sticis in saponem congreditur. 

Materia rubra insolubilis, aPelletier rouge cin- 
chonique nominata, colorem offert rubro - fuscum , nec 
saporem, nec odorem manifestat; aqua insolubilis, cedit . 
acidis dilutis et solutioni lixivae causticae , ex qua aci- 
dorum ope iterum praecipitatur. Solvitur quoque in al- 
cohole fervido. 

Principium tanninum rubro fuscum saporis ad- 
stringentis, solvitur in aqua et praecipitat gelatinam ani- 
malem ex sua solutione, ita et sales ferri colore viridi- 
cante, et tartratem lixivae stibiatum colore luride albo. 

Materia colorans flava solvitur in aqua, alcohole et 

aethere, saporis expers. Gummi, amylum et materia 
lignosa iisdem gaudent proprietatibus, ut in aliis sub- 
stantiis vegetabilibus. 

Calx chinica, quae in cortieibus chinae occurrit, 
sub evaporatione coit in crystallos minimas prismaticas 
quadri-vel sexlaterales ; solvitur in decem partibus aquae, 
resistit alcoholi; sapore gaudet debili amaro, igni ex- 
posita resolvitur. 

Praesentia acidi cujusdam in cortice chinae jam 
saeculo elapso chemicis innotuit; Vauquelin attamen 
primus fuit, qui, viginti circiter ante annos, hoc acidum 
sui generis esse demonstravit, eique nomen acidi chi- 
nici imposuit, quod cum calce junctum in cortice chinae 
invenerat. PelletieretCaventouanno 1820 ejus con- 
nubium cum cinchonina et chinina docuerunt. Acidnm 
chinicum, quod ex chinate calcis ope acidi oxalici ob- 
üinetur, si purum est, non coit in cerystallos distinctas, 
sed sub evaporatione in massam tantum concrescit ery- 
stallinam , coloris brunescentis; sub contactu athmo- 
sphaerae non mutatur, solvitur facillime in aqua, sa- 
porem inducit acidum, subamarum, si aliquid chini- 
nae vel cinchoninae ipsi adhaeret. Sub actione calo- 
ris fortioris decomponitur; cum alcalibus et nonnullis 
oxydis metallorum in sales congreditur. 


De cinchonina. 


Anno 1811. Lisbonae G o mes materiam amaram pe- 
culiarem ex cortice fusco obtinuit, attamen non penitus 
puram, ut ipse credidit; sed materia pingui adhuc in- 
guinatam. Pelletier et Caventou ideo tamquam 
primi considerandi sunt, qui cinchoninam puram parandi 
modum docuerunt, et qui in china regia aliud principium 
a priori distinctum, quoque chininam (Quinine), dixe- 
runt, invenerunt. Methodus, qua sibi cinchoninam pa- 
rabaut, est sequens. Cortex chinae fuscus ruditer tu- 
sus repetitis vicibus sub leni calore cum alcohole rec- 

tificato digeritur. Liquores alcoholici commixti , leni 
submittuntur destillationi , addendo sub finem operatio- 
nis partem aquae destillatae, ne calor massam rema- 
nentem decomponat. Residuum filtro committitur, ubi 
ab aqua liberatum solutione lixivae diluta tractatur, do- 
nec liquor adfusus limpidus secedat. Tunc massa in fil- 
iro remanens aqua destillata abluitur, et offert colorem 
albo - viridescentem et adspectum resinosum. Hoc est 
cinchonina, quam G o m e s paravit. Haec solvitur in aci- 
do muriatico dilutissimo, sub qua solutione secedit quan- 
litas sat notabilis materiae pinguis viridis. Haec solu- 
üio filtrata coquitur cum magnesia pura; sedimentum 
inde natum, aqua destillata pérfecte ablutum et sicca- 
tum solvitur in spiritu vini rectificatissimo, qui sub eva- 
poratione cinchoninam sub forma crystallorum dimittit, 
quae iterata solutione in alcohole et evaporatione ul- 
terius depurantur, 

Juxta recentiorem ejusdem P elletiernormam ex- 
iractum chinae fuscae alcoholicum coquitur cum acido 
muriatico dilutissimo. Liquori filtrato additur abundans 
magnesia pura. Praecipitatum inde exortum, aqua de- 
stillata ablutum etsiccatum, ratione supradicta tractatur. 

Obtinetur quoque cinchonina pura sequenti ratione: 
cortex fuscus coquitur cum aqua acido muriatico im- 
praegnata. Decoctum colatum, addita calce exstincta, ite- 
rum coquitur, quo fit, ut cinchonina muriatica sub pri- 
ma coctione formata decomponatur, et cinchonina, in 
aqua insolubilis, praecipitetur. Sedimentum a liquore 
separatum aqua destillata abluitur, ut partes solubiles 
adhaerentes, calx muriatica et chinica, et removean- 
tur et siccentur. Dein ope coctionis cum alcohole cin- 
chonina extrahitur, quae, alcohole per evaporationem 
dispulso, in massam crystallinam concrescit. Haec ad- 
huc flavescens in acido quodam multum diluto solvi- 
tur, ut addito carbone animali a materia colorante libe- 
retur, deinde solutio calce exstincta iterum tractatur, ei 

sedimentum cum spiritu vini digeritur, qui post evapo- 
rationem cinchoninae crystallos puriores relinquit. 
Cinchonina pura tali modo obtenta sistit crystallos 
prismaticas quadrilaterales vel aciculares, decolores vel . 
albidas; sub aéris contactu non mutatur, in aqua dif- 
ficille solvitur, ita, ut 2500 partes aquae fervidae ad 
solutionem requirat; hinc non nisi serius linqua sapo- 
rem percipit amarum, facile solvitur in alcohole prae- 
primis fervido, cui saporem communicat intense amarum, 
illi chinae fuscae analogum. . Parum cedit aetheri sul- 
furico et oleis tam pinguibus, quam aethereis. Solutio 
alcoholica chartam exploratoriam rubram caeruleo tin- 
git colore. Igni exposita sub fusionis initio resolvitur. 
Partes ejus constituentes sunt: 
Carbonii — 76,97 
Azoti 9,02 
Oxygenii 4.49 
Hydrogenii 6.22 
100,00 Quantitas stóchiometrica 38,488 
Cum acidis complurimis sales format plus minusve 
solubiles, saporis intense amari , qui per alcalia resol- 
vuntur. Sulphas cinchoninae obtinetur, si haec acido sul- 
furico directe saturatur; sistit crystallos parvas deco- 
lores prismaticas quadrilaterales, facile solubiles in 
aqua, minus in alcohole, difficillime in aethere, sapo- 
ris intense amari, virtutis chinae participes. Est sal 
neuter, qui constat 88,5 partibus cinchoninae et 11,5 
acidi sulfurici. — Gallas cinchoninae oritur, si decocto 
chinae fuscae infusum gallarum adfunditur, ubi hic sal 
insolubilis colore fusco praecipitatur. —Obtinetur etiam 
immediata partium constituentium combinatione ; est sal 
neuter in aqua frigida insolubilis, parum in fervida. 
Reliqui sales cinchonici minoris hucusque dignitatis, 
ut plurimum directa partium constituentium | mixtione 
oriuntur. 

De Chin i n a. 


Chinina materia alcaloides anno 1820 a Pelle- 
tier et Caventou detecta, ab his eodem modo e 
china regia eliciebatur, ac cinchonina e china fusca. 
Aptius vero sequenti obtinetur methodo: cortex chi- 
nae regius in pulverem redactus coquitur in aqua acido 
hydrochlorico impraegnata. Decoctum filirauum calce 
exstincta tractatur. Sedimentum exortum aqua destil- 
lata frigida abluitur et siccatum cum alcohole rectificato 
digeritur et facta unica ebullitione filtratur et destilla- 
tioni subjicitur , ut alcohol expellatur. Residuum post 
evaporationem acido sulfurico diluto saturatur. Tunc 
liquor filtératur, evaporatur, et crystalli chininae sulfu- 
ricae obtentae ope carbonis animalis a materia colo- 
rante liberatae vel servantur vel solvuntur, calce ex- 
stincta ab acido liberantur et tunc ope alcoholis chinina 
extrahitur pura, quae evaporato alcohole siccatur et 
servatur. 

Chinina pura est massa albicans, non crystallina, 
pulverulenta, quae aéri exposita non mutatur,  Cir- 
citer 200 partes aquae fervidae, multo plus frigidae 
ad solutionem requirit; solvitur facillime in alcohole, 
parum in aethere et oleis aethereis. Sapore gaudet in- 
tense amaro et manifestat reactionem alcalinam. Igni 
exposita fusionem experitur et in vapores extenditur. 
Partes constituentes sunt: 

Carbonii 75,02 

Oxygenii 10,40 : 

Azoti 8,45 

Hydrogenii 8,66 


100,53 Quantitas stóchiometrica 45,906. 

Ex counubio acidorum cum chinina progrediuntur 

sales in genere facilius solubiles, magis amari, et qui 

formam crystallinam magis amant, ac sales cinchonici; 
alcalium ope resolvuntur. 

Sulfas chininae habetur duplex, nimirum sal neu- 
ter et sal cum praevalente acido. Prior obtinetur, si 
chinina acido sulfurico directe impraegnatur, ut neutra 
reddatur. 

Sulfas chininae neuter format crystallos acicula- 
res, splendentes, aliquomodo flexibiles, quae in aqua 
frigida et aethere difficulter solvuntur; facile cedunt 
aquae fervidae et alcoholi. Sub aéris actione non mu- 
tatur; igni expositus liquescit et in vapores dissolvi- 
tur. Sulfas chininae acidulus ex connubio chininae cum 
abundante acido procedit; coit in crystallos decolores, 
pellucidas , prismaticas, quadrangulares.  Aéri expo- 
situs fatiscit, solvitur in I1 partibus aquae frigidae, in 
alcohole difficilius. — Constat in 100 partibus 63,5 chi- 
ninae, 19,1 acidi sulfurici et 17,4 aquae. 


De usu chinae therapeutico. 


Sub titulo specifici contra febres intermittentes 
mundum medicum pharmacon, de quo agimus, ingres- 
sum est, uti ex ipsius historia jam patet. Sed digni- 
tas illius longe major et virtus medica magis extensa 
diu occultata manere non potuit. Nam experimenta a 
medicis in multifariis morborum formis institutà mox 
docuerunt, chinam non solum in febribus tam intermit- 
tentibus, quam remittentibus, sed etiam in cachexiis 
variis, in profluviis, in suppurationibus, in exanthema- 
tibus, in nevrosibus, imo et contra gangraenam et ca- 
riem, egregium esse remedium, quo non facile supe- 
rius aliud. Haec omnia vero melius intelligentur et 
clarius exponentur, si aliqua de ejus actione in orga- 
nismum humanum dixero. Non defuerunt quidem atro- 
ces chinae oppugnatores, et fors adhuc existunt, qui 
non solum benignam ejus actionem in dubium vocant, 
sed et mala permulta, quorum praecipua jam supra 

adducta sunt, ipsi tribuunt, et remedium non solum inu- 
tile, sed et periculosum et noxium esse contendere au- 
dent. Inutile autem mihi videtur omnes has objectio- 
nes hic adducere et refutare.  Sufficiat praeter ea, 
quae prius jam dixi, meminisse, omne remedium, si 
intempestive, incongrue vel perverse adhibetur, dam- 
num inferre posse. Sic etiam cortex chinae medici, 
qui rationalem ejus instituit. usum, nunquam de- 
ludet exspectationem. . Hinc prae ceteris necessarium 
est, omnes, in quibus a china auxilium exspectari po- 
test, novisse casus. 

Pertinet eortex chinae ad roborantia praestantiorà ; 
nam non solum vegetationem intendit, materiae plasti- 
cae reproductionem adjuvat, liquationem coércet ; sed 
et vitae irritabili, reactioni praecipue vim et constan- 
tiam addit et debilitatem nervosam tollit et nimiam sen- 
sibilitatem compescit. Hinc sub congruo ejus usu di- 
gestio materiae plasticae et sanquinis elaboratio. et 
nutritio promovetur et emendatur, pulsus et musculi 
vim et constantiam adquirunt; nervorum functiones lan- 
guentes extolluntur, et ex debilitate alacriores compo- 
nuntur; se et excretiones ex debilitate excedentes mo- 
derantur. 

Elucet hinc simul status organismi, qmi chinae 
usum interdicit. Nonnisi damnum inferre poterit chi- 
nae usus l1. si hypersthenicus viget in organismo sta- 
tus, praecipue in systemate vasorum, uti febris inflam- 
matoria, irritatio, vel jam ipsa visceris cujusdam in- 
flammatio, plethora universalis, debilitas ex sic dicta 
suppressione virium; 2. si adeo languet digestio, ut 
china a viribus ventriculi subigi non possit, sordes in 
primis viis collectae, alvus obstipata ; 3. si stases in 
venis abdominalibus inveniuntur, glandularum visce- 
rumque adjacentium, tumores, infarctus, obstructiones, 
indurationes; 4. si nimia sensibilitas viscerum pectora- 
lium, inflammatio chronica in his vel in aliis organis, 

vel congestio sanguinis activa, observatur; 5. si vitia 
organica diversa, induratio ventriculi, scirrhus et simi- 
lia adsunt; 6. si tantus debilitatis vitalis gradus adest, 
et sensibilitas adeo excedens, ut stimuli etsi minores 
non ferantur; 7. Nonnunquam peculiaris aegri idiosyn- 
crasia chinae usum vetat. 

Effectus chinae usum intempestivum , vel incon- 
gruuminsequentes sunt: sensus ponderis in ventriculo , 
adpetentia prostrata , nausea, sensus debilitatis uni- 
versae, alvus clausa, oppressio pectoris, anxietas, 
pulsus irritatus quidquam contractus , saepe irregula- 
ris, abdomen tumidum, uti et viscera in eo contenta, 
urina parca, sitis, et secretiones omnes imminutae, 
Non raro in similibus casibus vomitus spontaneus le- 
vamen adfert. His praemissis morborum formae spe- 
ciatim enumerandae veniunt, in quibus cortex chinae 
proficuus habetur. Huc pertinent : 

I. morbi febriles, si febris debilitate stipatur et 
sustentatur et nisum in resolutionem ostendit, inter 
quas praeprimis febris intermittens qualiscumque in 
china remedium optimum et vere specificum agnoscit , 
si nullum adest momentum chinae adplicationi contra- 
rium, Hinc adhibetur in febre intermittente simplici 
et duplici, quotidiana, tertiana et quartana; deinde in 
febribus perniciosis, ubi omnis rerum cardo in eo ver- 
satur, ut instantem vitae periculum minantem praeca- 
veamus paroxysmum. Denique in febribus intermitten- 
tibus larvatis. Sed et febris hectica et suppuratoria, 
febris nervosa lenta et acuta, si haec typum manifeste 
remittentem servat, et febris putrida colliquativa egre- 
gium inveniunt in china remedium, 

II. Cachexiae complures, utitabes, ex jactura hu- 
morum, seminis, lactis, sudoris, sanguinis et aliorum, 
ex nimia vitae sensiferae intentione , ex exsuperante 
resolutione materiae organicae. In ipsa phthisi pul- 
monali ad finem vergente china vires labentes sustinere, 

et vitam aegri procrastinare valet. Sic et aliae phthi- 
ses, abscessus et ulcera non raro chinae usum admit- 
tunt. Porro scorbutus, chlorosis, ipse hydrops qui 
debilitati vitali et languenti resorptioni debetur, non 
raro huic cedunt remedio. Sic et scrophulae et rha- 
chitis. In ipsa gangraena et sphacelo landatur cortex 
chinae; in carie dentium. 

III. Profluvia omnia, si debilitate vitali sustinen- 
iur, vel huie innituntur, uti sunt: profluvia cruenta, 
blennorrhaeae, diarrhoea, lienteria, gonorrhoea, su- 
dores profusi, suppurationes largiores, incontinentia 
urinae, vomitus chronicus quandoque et similia. 

IV. Morbi vitae sensiferae cum languore vitali , 
et stimuli impatientia incedentes, qui sensibilitate ex- 
cedente et reactione imbecilli insigniuntur e. g. hyste- 
ria, epilepsia, catalepsis, chorea St. Viti, vertigo, 
cephalaea , melancholia etc. 

V. Convalescentia a morbis gravioribus, qui ma- 
gnam virium prostrationem et materiae organicae con- 
sumptionem reliquerunt. 

Monendum tamen est, chinae adplicationem, quam- 
vis nonnunquam immediata noceret, possibilem fieri , 
praemissa praeparatione aliqua organorum digeren- 
tium, quae nunc in liberatione canalis alimentaris a sor- 
dibus ibidem haerentibus per solventia et purgantia, 
nunc in infarctibus et stagnantibus per medicamenta 
idonea solvendis, nunc in digestione per remedia tonica 
leviora, amara vel amaro - aromatica emendanda, nunc 
in nimia sensibilitate et debilitate ope pharmacorum leni- 
ter stimulantium tollenda , consistere debebit. 


De subministrationis modo. 


Praescribunt medici vel ipsum corticem chinae, 
et varias operationes cum eo perficiendas ; in formula 
medica pharmacopaeo designant, vel praeparata, quae 


in officinis prostant, seligunt et haec vel sola vel aliis 
: ! 9 * 

juncta medicaminibus exhibere praecipiunt. In utroque 
casu forma et dosis, qua china exhibenda est, in con- 
siderationem venit. Multiplices sunt formae, quibus 
hoc pharmacon adaptatur, ut medici votis et morbi, cui 
opponitur, indoli respondeat et quae breviter hic per- 
iractentur. ; 

Forma simplicissima est pulvis, qui omnes qui- 
dem recludit corticis virtutes, sed et partem ligneam, 
materiam colorantem, amylum et materiam sebaceam; 
hinc validas requirit digestionis vires et minorem ven- 
iriculi sensibilitatem. — Praescribitur pulvis alcoholisa- 
tus seu subtilissimus adulto a scrupulo ad drachmam 
unam pro singula dosi, ter, quater vel et saepius de 
die repetenda addito remedio aliquo aromatico, pulvere 
cinnamomi, calami aromatici vel simili, aut cum vino 
vel liquido alio aromatico sumendus. 

Infusum corticis peruviani aquosum, frigide para- 
tum, paucas extrahit partes efficaces, hinc levissimum 
est ex remediis chinaceis, quod nonnisi aegris, qui ob 
debilitatem magnam vel nimiam sensibilitatem et dige- 
stionis languorem praeparata chinae fortiora nondum 
ferunt, praescribitur. "Sumitur consuetim uncia una 
chinae pulveratae et libra una aquae communis, infu- 
sione per viginti quatuor horas protracta, —Colatura fil- 
irata, additis congruis adjuvantibus et corrigentibus 
exhibetur, ut duo cochlearia eibaria vel vasculum dimi- 
dium omni bi- aut trihorio sumatur. 

Infusum chinae vinosum eadem ratione cum vino 
generoso paratur maceratione per duos tresve dies pro- 
tracta. Dosis eadem ac infusi aquosi. Omnem chinae 
materiam efficacem solutam in se tenet, hinc majore vi 
roborante ét a vino praecipue stimulante gaudet; non 
convenit nimis sensibilibus et irritabilibus. 

Potest etiam parari infusum chinae cum cerevisia, 
quod medium tenet locum inter aquosum et vinosum, 
eodem modo ceteroquin ac haec parandum. . Pharmaco- 

poea gallica anni 1819 praescribit cerevisiam de Kina- 
kina ex uncia una corticis peruviani fusci in cerevisiae 
optimae libris duabus per biduum macerata. Vinum de 
Kinakina compositum ejusdem pharmacopoeae fit, chi- 
nae fuscae unc. sex, ligni quassiae et corticis Winte- 
rani et aurantiorum aa unc. semis in libra una alco- 
holis per quatuor horas digerendo et additis vini gene- 
rosi libris sex liquorem filtratum servando. Decoctum 
chinae sat magnam principiorum efficacium copiam ex- 
trahit, hine remedium roborans efficax sistit, parum 
stimulans, quod tamen majorem organorum digerentium 
reactionem requirit, ac infusa, Paratur ex pulveris 
corlicis uncia semis usque ad integram, coquendo cum 
sufficiente quantitate aquae per dimidiam horam vel in- 
tegram ad colaturam unciarum octo ad libram unam. 
Efficacius fit, si aquae pauxillum acidi muriatici vel sul- 
furici additur ; quod eo plus chininae vel cinchoninae 
extrahit. Sumitur per cochlearia vel semivasculatim.Phar- 
macopoea gallica decocto officinali sub finem coctionis 
grana viginti muriatis ammoniae addere jubet. : 

Hae sunt formae, in quas medici corticem chi- 
nae redigendum praescribunt; sequuntur nunc praepa- 
rata quaedam chinae, quae in pharmacopoliis adser- 
vantur, et medicis quoque in usu sunt. Huc pertinent: 

Extracta. Occurrit vero 1. extractum  chinae 
aquosum ex decocto evaporato obtentum, remedium ro- 
borans mitius, quod ad drachmam unam vel duas de die 
in massa pillularum, vel in mixtura, rarius in bolis et 
electuariis propinatur. 2. Extractum chinae spirituosum , 
per evaporationem tincturae chinae obtentum, omnes 
partes chinae efficaces continet; ad drachmam unam de 
die uti praecedens praescribatur. 

Tincturae. Tinctura chinae simplex fit, dum spi- 
ritus vini librae quatuor cum unciis quatuor corticis con- 
tusi per plures dies macerantur et deinde filtrantur ; re- 
medium sistit, quod partes chinae efficaces solutas con- 

tinet, attamen valide stimulans, quod ad drachmam 
unam de die mixturis additur.  Tincturae compositae 
quoque fiunt digerendo corticem chinae in alcohole, ad- 
dito tamen aliis quoque medicamentis. Sic ad tinctu- 
ram compositam Huxhami sumuntur cortices chinae et 
aurantiorum, radix serpentariae crocus et coccinella. 
Elyxirium roborans Whytii ingrediuntur cortex peru- 
vianus fuscus, cortices aurantiorum, radix gentianae , 
spiritus vini et aqua cinnamomi simplex. 

Morsuli chinae ex pulvere chinae, saccharo et 
pauxillo cinnamomi 1l. a. confecti quondam pro infan- 
tibus in usu erant. Simili ratione conficiuntur tabulae 
chinae pharmacopoeae gallicae, ad quas recipiuntur octo 
partes extracti chinae, sexaginta quatuor sacchari albi 
et uncia cinnamomi; omnia cum sufficiente quantitate 
mucilaginis tragacanthae in tabulas redacia. Syr. chi- 
nae, qui fit, infusum chinae vinosum cum dupla quan- 
titate sacchari incoquendo, ad unciam semis vel inte- 
gram mixturis additur. 

Denique praeter chininam et cinchoninam puram , 
quae rarius praescribuntur, in officinis praecipue sulphas 
chininae adservatur, de cujus parandi methodo jam su- 
perius dictum est. Hic pauca de illius virtute et ap- 
plieationis modo subjungenda sunt, Est sulfas chininae 
remedium, quod vires corticis chinae egregias in minima 
recludit mole, quod omni adaptari potest formae, quod 
facile a ventriculi viribus subigitur, quin phoenomena 
corticis molesta tam facile excitet, quodque et ab aegris 
debilioribus et sensibilioribus bene fertur. Hinc merito 
in febribus intermittentibus et nervosis lentis, in tabe 
nervosa, in morbis nervosis , hysteria, epilepsia, vo- 
mitu chronico ex debilitate nervorum, et similibus, imo et 
in phthysi pulmonali laudatur. Forma consuetissima est 
pulvis et pillulae, sed potest etiam sub forma boli et so- 
lutionis vinosae vel aquosae praescribi. Dosis sit grani 
unius ad tria ter. v. quater de die repetenda. 

Sed cortex chinae ejusque praeparata non solum 
pro usu interno adhibentur, sed etiam externo. Adusum 
externum, qui in lotionibus fomentationibus et clysmati- 
bus consistit, utplurimum infusum corticis vel decoc- 
tum recipitur, rarius mixtura cum extracto soluto. De- 
coctum ex uncia una corticis clysteri inservit; lotioni 
vel fomentationi partis cujusdam suppuratae, ulcerosae 
vel gangraenosae vel idem decoctum vel infusum vino- 
sum cum eadem corticis dosi paratum. In carie den- 
tium pulvis vel infusum vinosum prodest. 

Quoad therapiam febrium intermittentium id obser- 
vandum, quod experientia medicorum clarissimorum 
confirmatum est, chinacea eundem imo et meliorem ef- 
fectum praestare, si brevi ante ingruentem paroxysmum, 
et dosi minori exhibentur, quam si toto tempore apyre- 
xiae, et dosibus majoribus ingeruntur, Sie drachmae 
duae pulveris chinae cum pauxillo vini generosi duabus 
dosibus, vel grana quinque sulfatis chininae bis brevi 
ante paroxismum porrecta, saepe suffecerunt ad sufflam- 
minandum non solum instantem, sed et futuros paroxys- 
mos. Hoc tamen magis ad therapiam febrium inter- 
mittentium spectat. 

"Theses defendendae. 


Medicus, nisi ipse venaesectionem instituit, ope- 
rationi alteri intersit, consultum est. 

Arthritidis causa primaria in primis viis est quae- 
renda. 

Inter methodos tumores cystieos removendi, ex- 
stirpatio ope cultri, aptissima , tutissima et hinc 
maxime commendanda. 

Haemorrhoides fluentes salubres esse relative non- 
nisi verum. 

Labor et paupertas optimum podagrae medicamen. 
Docimosia pulmonum hydrostatica non sufficit ad 
eruendum , utrum infans ante vel post partum 
mortuus sit. 

Medicina, quo magis Procedue eo magis Chirur- 
gia recedit. 


.Meticulosa sanitatis cura est multorum morbo- 


rum parens. 
In primo graviditatis dimidio nulla certa criteria. 
Cultro non sanatur cancer. 


. In puellis chloroticis habitu phthisico indutis non 


adhibenda sunt martialia. 
Ulcera non dantur, nisi ex dyscrasia. 

